Kirkelandet kirke

Kirkelandet kirke er en kirke i Kristiansund, reist i 1964. Kirken ligger ved Langveien på øya Kirkelandet. Den er en del av Den norske kirke og er prostikirke i Ytre Nordmøre prosti i Møre bispedømme. Bygget omtales som Norges første moderne kirkebygg og var komplisert å bygge. Den tidligere kirken brant etter tysk bombing i 1940. Bygningen Kirken regnes som det første virkelige moderne kirkebygg i Norge. Arkitekt Odd Østbye har gitt bygget en form som bryter totalt med tradisjonell kirkearkitektur. Den arkitektoniske idéen bak Kirkelandet kirke er «Bergkrystall i roser», dvs. at kirken skal skinne som en lysende krystall blant rosene i vestskråningen. Bygget har mange skrå veggflater som gjorde bygget vanskelig å reise. Kirkelandet kirke står på Riksantikvarens liste over verneverdige kirker i nasjonal klasse. Interiør Kunstneren Gunnar S. Gundersen har stått for den innvendige dekorasjonen, blant annet glassmaleriet som bidrar til den spesielle belysningen bak altertavlen. Altertavlen er 30 meter høy. Alterstaker og alterkalk fra 1964 er designet av Grete Prytz Kittelsen og produsert av J. Tostrup i sterlingsølv. Kirken ble nominert som Møre og Romsdals bidrag til Århundrets byggverk 1905–2005, en kåring i regi av bladet Byggeindustrien. Referanser Litteratur Alf Henry Rasmussen (1993). «Kirkelandet kirke, Kristiansund». Våre kirker. Norsk kirkeleksikon. Kirkenær: Vanebo forlag. s. 281. ISBN 82-7527-022-7. Eksterne lenker (no) «Kirkelandet kirke». Kirkesøk. Den norske kirke. (no) «Kirkelandet kirke». Kulturminnesøk. Riksantikvaren – Direktoratet for kulturminneforvaltning. Kristiansund menighet Arkivert 25. august 2022 hos Wayback Machine. Hildegaard Meese: Alterutsmykkingene i Kirkelandet kirke og Kvernes sine to kirker Arkivert 25. august 2022 hos Wayback Machine. (Nordmøre museum)